Posted by: Mix | 2010/05/05
My seunjtie is ''n 1 jaar en nege maande fris en gesonde seuntjie.Ek wil graag weet of daar ''n sekere ouderdom is waarop hulle al moet begin praat. Hy sê al woorde soos die gewone pappa, mamma, ouma, oupa en as ek vir hom nuwe woorde sê sal hy dit partykeer ook sê . Hy het ''n boek " My first 100 word" en ek sal bv vir hom ''n woord sê dan wys hy daarna in die boek. Hy praat nog nie in sinne nie uit die aard van die saak. Hoe " meet'' ''n mens of sy ontwikkeling in sy spraak normaal vorder.Almal ontwikkel seker anders ek wil net seker maak dat sy spraak wel normaal ontwikkel.Is dit nodig om hom na ''n spraak terapeut te neem of dalk na oudioloog? Ek sal u raad baie waardeer.
Kinders verskil baie onder mekaar met hulle spraak ontwikkeling.Dit is veral die geval met seuns.Die meeste kleuters begin drie woord sinne te gebruik wanneer hulle 18 maande oud is,maar daar is baie ander kinders wat eers vanaf twee jaar sulke sinne sal kan gebruik.Wees geduldig,dit lyk wel asof jou seuntjie baie woorde verstaan en dat dit nie baie lank sal neem voordat hy reg is om nog woorde te begin se.Indien hy geen vordering op 2 en 'n half jaar gemaak het sal dit nodig wees om 'n spraakterapeut te raadpleeg.